Nuwe goed 3 – Liplekker
Blye Versekering vir 4 Maart. 2020 Tema: Nuwe goed 3
**** Vanoggend leer ons weer iets kosbaars. Wanneer ons in Christus is, is ons 'n nuwe mens. Al die ou dinge in jou lewe het verbygegaan en jy is soos 'n paar nuwe skoene wat vandag hulle eerste tree gee. Nuwe skoene kan druk en soms moeilik stap totdat hulle die vorm van jou voete aanneem. Dan die belofte dat jy ook 'n nuwe geestelike hart ontvang.
**** Verder moet ons gedagtes en ons dade verander. Ons ontvang nuwe goed maar ons moet dit gebruik tot Eer van God. Suurdeeg stel sonde voor en dit deurtrek jou hele liggaam soos suurdeeg wat brood laat rys. Daarom moet selfs ons gedagtes vernuwe word en ons moet omdraai na 'n nuwe lewe.
1Kor 5:7 Suiwer dan die ou suurdeeg uit, sodat julle 'n nuwe deeg kan wees—soos julle inderdaad ongesuurd is—want ook ons paaslam is vir ons geslag, naamlik Christus. 8 Laat ons dan feesvier, nie met die ou suurdeeg of met die suurdeeg van onsedelikheid en ander sonde nie, maar met die ongesuurde brood van reinheid en waarheid.
Onse Vader wat 'n voorreg om te weet in Jesus Christus word ons nuut. Gee ons vandag daardie nuwe hart en gedagtes en suiwer die suurdeeg van sonde uit ons lewens uit deur die offer wat Christus daarvoor betaal het. Ek bid vir elkeen onder die letter C vandag. Mag hulle opnuut bewus word van U liefde genade en omgee vir hulle. In Jesus se Naam. Amen.